Predkladacia správa

Materiál sa predkladá na rokovanie vlády SR ako iniciatívny.	

Na pozvanie ministra zahraničných vecí Slovenskej republiky uskutočnil dňa 1. februára 2007 minister zahraničných vecí a spolupráce Španielskeho kráľovstva M. A. Moratinos oficiálnu návštevu Slovenskej republiky. Okrem nosných rokovaní s ministrom zahraničných vecí SR J. Kubišom boli realizované prijatia prezidentom SR I. Gašparovičom a predsedom vlády SR R. Ficom.	
	Ťažiskovými témami rozhovorov boli budúcnosť EÚ, situácia na západnom Balkáne, dialóg s krajinami Latinskej Ameriky, predsedníctvo SR v Bezpečnostnej rade OSN a predsedníctvo Španielska v OBSE v roku 2007. Taktiež boli prerokované ďalšie možnosti rozvoja vzájomných bilaterálnych vzťahov, s dôrazom na hospodársku oblasť. 

Materiál má informatívny charakter, z toho dôvodu nebol predložený na medzirezortné pripomienkové konanie. Predkladaný materiál bol prerokovaný s Odborom zahraničnej politiky Kancelárie prezidenta SR a s Odborom zahraničných vzťahov a protokolu Úradu vlády SR.